Orientering om Forslag til Finanslov 2018

Højskolernes Hus 31. august 2017

Regeringen har i dag den 31/8-2017 offentliggjort finanslovsforslaget for 2018 (FFL2018). Som forventet er der i taksterne indbygget en besparelse på 2 % i overensstemmelse med budgettallene i finansloven for 2017.

Nedenstående skema viser taksterne for 2018, som de fremgår af FFL 2018. Som det fremgår, er der for de fleste takster tale om en stigning på ca. 0,3% i forhold til indeværende finansårs takster.
Det er vores opfattelse, at denne begrænsede stigning er fremkommet som resultat en pl-regulering på ca. 2,3% samtidig med, at den bebudede besparelse på 2% er indarbejdet. Af finanslovsforslagets budgettal frem til og med 2021 fremgår der besparelser hvert år på yderligere 2 %.

Vi vender tilbage med endelige tal, når finansloven er vedtaget.

FFL 2018
Finanslovskonto 21.57 - Folkehøjskoler	Takst/tilsk	Takst/tilsk	Pr. uge
Alle takster gives pr. årselev:	FFL2018	FL2017	% af 2017	2018
Takst 1, elever der har gennemført mindre end 2 uger	39.716	39.579	100,3%	993
Takst 2, elever der har gennemført mindst 2uger og mindre end 12 uger	61.502	61.298	100,3%	1.538
Takst 3, elever der har gennemført mindst 12 uger	104.881	104.555	100,3%	2.622
Takst ved ekstern kompetencegivende undervisning	61.820	61.550	100,4%	-
Tilskud til specialundervisning – takst	21.568	21.581	99,9%	-
Tillægstakst, unge uden kompetencegiv. udd. – med uddannelsesplan	42.461	42.372	100,2%	1.062
Tillægstakst, unge uden kompetencegiv. udd. – uden uddannelsesplan	16.128	16.156	99,8%	403
Elevstøtte, elever under 18 år – kostelever (ungdomshøjskoler) - takst	15.302	15.398	99,4%	383
Elevstøtte, elever under 18 år – dagelever (ungdomshøjskoler) - takst	10.800	10.926	98,8%	270
Grundtilskud	715.879	698.564	102,5%	-
Mindste ugentlige elevbetaling 2018 ( i hele kr.)
Elever, der er fyldt 18 år ved kursets begyndelse:
kurser af mindst 12 ugers varighed - Kostelever	960
kurser af mindst 12 ugers varighed - dagelever	770
Kurser af under 12 ugers varighed - Kostelever	1160
Kurser af under 12 ugers varighed - dagelever	900

Det er på finansloven, at grænsebeløbet for øvrige indtægter uden fradrag i grundtilskuddet fastsættes. Der vil således uændret i 2018 være et fradrag på 4 % på øvrige indtægter ud over grænsebeløbet, der er forhøjet til 2,7 mio. kr. Grundtilskuddet kan dog ikke reduceres til under 163.285 kr..

Thor West Nielsen, FFD